Í gærkvöldi var opinn framboðsfundur haldinn í félagsheimilinu Fannahlíð í Hvalfjarðarsveit . Þar kynntu framboðslistarnir þrír , H listi , L listi og E listi , sem bjóða fram fyrir kosningarnar eftir rúma viku , stefnumál sín og svöruðu spurningum gesta . Líflegar umræður sköpuðust og margt sem bar á góma . Meðal þess má nefna umhverfismál og sérstaklega umhverfisvöktun vegna stóriðju . Þá var skólabyggingin rædd , spurt var um tekjur af skrifstofuhóteli , mötuneytismál í skólum , vatnsveitu , reiðvegi , launamál starfsmanna og stjórnmálamanna , jafnfréttismál og fleira . Mjög margar fyrirspurnir bárust og fór fundurinn töluvert fram úr áætlun í tíma . Almennt mál manna var að fundurinn hefði verið gagnlegur og málefnalegur , en um 20% kosningabærra íbúa í sveitarfélaginu mætti .